**Príloha č. 1: Opis a technická špecifikácia predmetu zákazky (ZoD)**

Príloha č. 1 Výzvy na predkladanie ponúk je zároveň Prílohou č. 1 Zmluvy o dielo (ZoD)

**Zákazka:** Oprava karosárskych dielov po haváriách

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis a technická špecifikácia predmetu zákazky (ZoD)**

Predmetom zákazky je výber zhotoviteľa na zabezpečenie opráv jednotlivých karosárskych dielov časti vozového parku - trolejbusov Dopravného podniku mesta Žiliny s.r.o., formou Zmluvy o dielo (ďalej aj ako „ZoD“), uzavretá s jedným úspešným uchádzačom na obdobie 24 mesiacov. Predmet zákazky (ZoD) v sebe zahŕňa najmä:

**1. Opravy laku poškodených dielov karosérie**

Jedná sa o poškodenia laku jednotlivých dielov, ktoré boli spôsobené vplyvom havárie vozidla. Vrchný lak ako aj ďalšie podkladové vrstvy boli mechanicky narušené a prestali plniť pôvodnú technickú a estetickú funkciu.

Obstarávateľ ako Objednávateľ požaduje od úspešného uchádzača, t.j. Zhotoviteľa vykonať činnosti, ktoré súvisia s odstránením poškodenej časti laku a ostatných vrstiev v rozsahu nevyhnutne potrebnom pre opravu vady, nanesenie jednotlivých vrstiev a to tak, aby bol docielený pôvodný technicky stav a estetický dojem.

**2. Opravy mechanického poškodenia dielov karosérie**

Jedná sa o poškodenia dielov karosérie, ktoré boli spôsobené vplyvom havárie vozidla. V tomto prípade bol diel mechanicky poškodený (došlo k lokálnej zmene tvaru, alebo vznikla čiastočná prasklina na diely karosérie). Tieto poškodenia majú rozsah, ktorý je možné opraviť mechanickým vyrovnaním, lepením, alebo tmelením. Vrchný lak ako aj ďalšie podkladové vrstvy boli mechanicky narušené a prestali plniť pôvodnú technickú a estetickú funkciu.

Obstarávateľ ako Objednávateľ požaduje od úspešného uchádzača, t.j. od Zhotoviteľa vykonať činnosti, ktoré súvisia s mechanickým uvedením dielu karosérie do pôvodného stavu, odstránením poškodenej časti laku a ostatných vrstiev v rozsahu nevyhnutne potrebnom pre opravu vady, nanesenie jednotlivých vrstiev a to tak, aby bol docielený pôvodný technicky stav a estetický dojem.

**3. Lakovanie nových dielov karosérie**

Pri náhradných dieloch, ktoré boli pri havárii zničené tak, že ich oprava je nerentabilná, obstarávateľ ako Objednávateľ si zabezpečuje nové karosárske náhradné diely, ktoré používa pri oprave. Tieto karosárske náhradné diely sú povrchovo upravené len základným náterom. Tu obstarávateľ ako Objednávateľ požaduje od úspešného uchádzača, t.j. od Zhotoviteľa zrealizovať ďalšie postupy tmelenia, brúsenia až po finálnu úpravu lakovaním.

**Zoznam karosárskych dielov, ktoré môžu byť predmetom realizovania zákazky (ZoD) podľa vyššie uvedeného opisu:**

 - predný nárazník a jeho časti

* predná maska
* predné obliny
* podokenné diely
* zadný nárazník a jeho časti
* zadný kufor
* zadné obliny
* bočné diely pravé a ľavé
* blatníky predné a zadné
* lemy blatníkov predných a zadných
* dvere a ich časti
* ostatné časti a držiaky karosárskych dielov

**Zoznam vozidiel, ktorých karosárske diely môžu byť predmetom realizovania zákazky (ZoD) podľa vyššie uvedeného opisu:**

|  |  |  |  |
| --- | --- | --- | --- |
| **P.č.** | **Názov** | **Typ** | **Kusy** |
| 1. | Škoda 26TrA | SOLARIS | 2 |
| 2. | Škoda 27Tr | SOLARIS | 18 |
| 3. | Škoda 26Tr | SOLARIS | 9 |
| 4. | Škoda 31TR | SOR | 8 |
| 5. | Škoda 30TR | SOR | 7 |

**Ďalšie požiadavky obstarávateľa (t.j. Objednávateľa) na realizovanie predmetu zákazky (ZoD):**

**1.Personálne zabezpečenie plnenia predmetu zákazky (ZoD):** úspešný uchádzač t.j. Zhotoviteľ bude činnosti a úkony pri realizácii predmetu zákazky (ZoD) zabezpečovať prostredníctvom kvalifikovaných a technicky spôsobilých osôb, resp. odborne vyškoleným personálom.

**2.Požiadavky na materiál použitý pri realizovaní predmetu zákazky (ZoD):** pri plnení predmetu zákazky (ZoD) budú použité farby, plnivá, tmely, lepiace súpravy a ďalší potrebný materiál, ktorý je certifikovaný na používanie v Slovenskej republike.

**3.Termín vykonania predmetu zákazky (ZoD):** bude uvedený v zákazkovom liste, ktorý vystaví úspešný uchádzač, t.j. Zhotoviteľ. Obstarávateľ ako budúci Objednávateľ predpokladá, že v závislosti od rozsahu a náročnosti požadovaných činností a úkonov sa termín vykonania predmetu zákazky (ZoD) bude pohybovať v rozpätí 1 až 5 pracovných dní od prevzatia karosárskeho dielu od obstarávateľa, t.j. od Objednávateľa. Ďalšie informácie sú uvedené v obchodno-zmluvných podmienkach (návrh Zmluvy o dielo – Príloha č. 3).

**4.**Informácie týkajúce sa zmluvného plnenia (t.j. objednávanie a preberanie vykonaného predmetu zákazky, resp. ZoD) a použitia materiálov pri realizovaní predmetu zákazky (ZoD) sú uvedené v návrhu Zmluvy o dielo (Príloha č. 3 Výzvy na predkladanie ponúk).

**Uchádzač o zákazku (t.j. potenciálny Zhotoviteľ) svojim podpisom potvrdzuje, že sa oboznámil s opisom a technickou špecifikáciou predmetu zákazky (ZoD), ako aj s podmienkami a požiadavkami obstarávateľa, t.j. budúceho Objednávateľa, ktoré sa týkajú realizácie predmetu zákazky (ZoD). Všetkým informáciám, požiadavkám a podmienkam, ktoré sú uvedené v tejto Prílohe č. 1 uchádzač (t.j. potenciálny Zhotoviteľ) porozumel, akceptuje ich a zaväzuje sa podľa nich predmet zákazky (ZoD) realizovať.**

V (miesto) ..........................., dňa (dátum) ...................................

............................................................................

Meno, priezvisko a podpis osoby za uchádzača

(pečiatka organizácie)